Як прыгадвае сам паэт у аўтабіяграфічных нататках, жылося ў дзяцінстве нялёгка на дзвюх бацькавых дзесяцінах зямлі. Вось яго словы пра гэта: З ранніх дзіцячых гадоў выхоўваўся ў цёмнай сялянскай сямі. Сямя жыла бедна, што адбілася на выхаванні дзяцей. А вось як выказваецца на гэты конт лепшы сябра Труса, таксама з Уздзеншчыны, пісьменнік, акадэмік Пятро Глебка: На хлеб сямі Адам Трус зарабляў сталяркай. Дзеці з 9—10 гадоў ішлі ў пастухі. Паўлюку Трусу, як старэйшаму, давялося паспытаць парабкоўскага хлеба першаму.